IPhone 17 Pro

**iPhone 17 Pro** i **iPhone 17 Pro Max** jesu pametni telefoni koje dizajnira, razvija i prodaje Apple. Devetnaesta su generacija iPhonea, uz iPhone 17 i iPhone Air i nasljednici su iPhonea 16 Pro i iPhonea 16 Pro Max. Predstavljeni su 9. septembra 2025, a pušteni u prodaju deset dana kasnije, 19. septembra 2025.

## Dizajn 
Oba modela imaju novi dizajn i dostupna su u tri boje: kozmički narančasta, tamnoplava i srebrna.

Kućište koristi aluminij umjesto titanija (korišten za iPhone 15 Pro, iPhone 16 Pro i iPhone Air) i nehrđajućeg čelika (korišten za iPhone X i iPhone XS, te za sve Pro-modele do iPhonea 14 Pro), da bi se smanjio problem pregrijavanja koji je opažen na iPhoneu 15 Pro.

Ovo su prvi Pro-modeli koji nisu dostupni u crnoj boji. Ovo je također prvi put da su svi modeli, uključujući Pro-modele i modele isključivo namijenjene za američko tržište, proizvedeni u Indiji.

### Boje 
## Specifikacije 
### Čipovi 
iPhone 17 Pro i Pro Max koriste sistem na čipu A19 Pro. U njegovom sastavu nalazi se Appleov novi mrežni čip N1, što je Appleov strateški cilj da se što manje oslanja na druge proizvođače čipova, kao što je Broadcom. Međutim, Pro i Pro Max ne koriste Appleov novi modem C1X koji se nalazi u iPhoneu Air, već koriste Qualcommov Snapdragon X80. Apple je naveo da planira nastaviti proizvodnju vlastitih čipova, ali da to nije bio fokus ove godine. Oba modela imaju 12GB RAM-a.

### Ekran 
Pro ima 6,3-inčni ekran (160mm, rezolucije 2622×1206 piksela), a Pro Max ima 6,9-inčni ekran (175mm, rezolucije 2868×1320 piksela). Izuzev spomenutih razlika u veličini, oba ekrana identična su onima u standardnom iPhoneu 17 i mogu doseći vršnu svjetlinu do 3000 nitova.

### Kamera 
Dizajn modula stražnjih kamera dobio je novi dizajn, po prvi put od iPhonea 11 Pro. Kamere su dio uzvišenja sa stražnje strane telefona (koga Apple naziva "plato") koji, pored ostalih izmjena, sad ima telefoto objektiv s "tetraprizmom" i nešto manjim uvećanjem od 4×, umjesto 5× na prethodnom modelu. Novi telefoto senzor je 48MP, što daje mogućnost sječenja senzora da bi se dobilo uvećanje od 8× optičke kvalitete. Time su ovo najbolji modeli iPhonea kad je riječ o telefoto objektivu optičke kvalitete. Prelazak uvećanja s 5× na 8x daje znatno glađi prelaz kad se uvećava od 1 do 8×, dok kvalitetniji senzor daje uvećanje optičke kvalitete umjesto uobičajenog digitalnog sječenja.

Senzor prednje kamere od 18MP, koju Apple naziva "Center Stage", ima jedinstven oblik kvadrata, što korisniku omogućava da rotira fotografiju a da ne mora okretati sam telefon. "Dvostruko snimanje" nova je mogućnost koja dozvoljava korisniku da istovremeno koristi stražnju i prednju kameru za snimanje.

### Sigurnost 
Počev od svih modela iPhonea 17 i iPhonea Air, uređaji s čipovima A19 i A19 Pro koriste "provedbu integriteta memorije" (*Memory Integrity Enforcement*, MIE). MIE uvijek radi na hardverskom i softverskom nivou i cilj je zaštititi radnu memoriju upotrebom Appleovih alokatora sigurne memorije, proširenja za poboljšano označavanje memorije (*Enhanced Memory Tagging Extension*, EMTE) u sinhronom režimu rada, te pravila za očuvanje tajnosti oznaka (*Tag Confidentiality Enforcement Policies*). u odnosu na iPhone 16 Pro tako što učinkovitije raspoređuje toplotu s čipa A19 Pro dok se izvode zahtjevnije radnje, kao što su igranje igara i uređivanja videozapisa. Komora funkcionira tako što koristi "tanke, hermatički zatvorene komore u kojima je kapljica voda koja mijenja agregatno stanje s tečnog na plinovito i obrnuto za učinkovitije odvođenje topline".

## Dostupnost 
Telefone je bilo moguće rezervirati, odnosno unaprijed naručiti 12. septembra 2025, a isporuka je počela 19. septembra.

### Po regiji 
; 19. 9. 2025.
* Australija
* Austrija
* Bahrein
* Belgija
* Brazil
* Bugarska
* Češka
* Danska
* Finska 
* Francuska
* Grčka
* Hong Kong
* Hrvatska
* Indija
* Irska
* Italija
* Japan
* JAR
* Južna Koreja
* Kanada
* Katar
* Kina
* Kolumbija
* Luksemburg
* Mađarska
* Makao
* Malezija
* Meksiko
* Nizozemska
* Norveška
* Novi Zeland
* Njemačka
* Oman
* Poljska
* Portugal
* Rumunija
* SAD
* Saudijska Arabija
* Singapur
* Slovačka
* Srbija
* Španija
* Švedska
* Švicarska
* Tajland
* Tajvan
* Turska
* UAE
* UK
* Vijetnam
; 17. 10. 2025.
* Filipini
* Indonezija

## Galerija 

IPhone 17 launch at Apple TRX Malaysia 03.jpg
IPhone 17 launch at Apple TRX Malaysia 99.jpg
IPhone 17 launch at Apple TRX Malaysia 08.jpg
IPhone 17 launch at Apple TRX Malaysia 98.jpg

## Reference 
## Vanjski linkovi 
* iPhone 17 Pro i Pro Max na Appleovom zvaničnom sajtu

17 Pro
iPhone 17 Pro
Kategorija:Mobilni telefoni predstavljeni 2025.